62022CO0596_INF
Διάταξη του Δικαστηρίου (έβδομο τμήμα) της 28ης Φεβρουαρίου 2023 – Kreis Gütersloh
(Υπόθεση C‑596/22) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Περιβάλλον – Εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον – Οδηγία 2011/92/ΕE – Υποχρέωση διενέργειας εκτίμησης επιπτώσεων στο περιβάλλον ή κατά περίπτωσης εξέτασης – Σωρευτικές επιπτώσεις έργων – Κατασκευή εκτροφείων πουλερικών κρεατοπαραγωγής σε άμεση εγγύτητα προς παρόμοιους τύπους κτιρίων»
1.
Προδικαστικά ερωτήματα – Απάντηση ως προς την οποία δεν υπάρχει περιθώριο εύλογης αμφιβολίας – Απάντηση που μπορεί να συναχθεί σαφώς από τη νομολογία – Εφαρμογή του άρθρου 99 του Κανονισμού Διαδικασίας
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρο 99)
(βλ. σκέψεις 24, 25)
2.
Περιβάλλον – Εκτίμηση των επιπτώσεων ορισμένων σχεδίων στο περιβάλλον – Οδηγία 2011/92 – Εκτίμηση σχεδίων υπαγομένων στις κλάσεις που απαριθμούνται στο παράρτημα II – Συνεκτίμηση των σωρευτικών συνεπειών ενός σχεδίου με άλλα έργα – Εθνική νομοθεσία περιορίζουσα την υποχρέωση εξετάσεως των εν λόγω σωρευτικών συνεπειών αποκλειστικώς στα σχέδια τα οποία συνδέονται με κοινές μεταξύ τους εγκαταστάσεις – Δεν επιτρέπεται
(Οδηγία 2011/92 του Ευρωπαϊκού Κοινοβουλίου και του Συμβουλίου, όπως τροποποιήθηκε με την οδηγία 2014/52, άρθρο 3, και παράρτημα ΙΙI, σημεία 1, στοιχείο βʹ, και 3, στοιχείο ζʹ)
(βλ. σκέψεις 27-34, διατακτ. 1)
3.
Περιβάλλον – Εκτίμηση των επιπτώσεων ορισμένων σχεδίων στο περιβάλλον – Οδηγία 2011/92 – Εκτίμηση σχεδίων υπαγομένων στις κλάσεις που απαριθμούνται στο παράρτημα II – Κατά περίπτωση εξέταση – Εθνική νομοθεσία που προβλέπει τέτοια εξέταση μόνο για τα σχέδια τα οποία σε ατομική βάση δεν φθάνουν το όριο που προβλέπεται στο παράρτημα I – Επιτρέπεται – Συνεκτίμηση των σωρευτικών συνεπειών ενός έργου με άλλα έργα – Σχέδιο το οποίο φθάνει το όριο που προβλέπεται στο παράρτημα I από κοινού με άλλα σχέδια – Ένδειξη ότι συγκεκριμένο σχέδιο ενδέχεται να έχει σημαντικές επιπτώσεις στο περιβάλλον
(Οδηγία 2011/92 του Ευρωπαϊκού Κοινοβουλίου και του Συμβουλίου, όπως τροποποιήθηκε με την οδηγία 2014/52, άρθρα 2 § 1, 4 § 2, στοιχείο aʹ, και παραρτήματα I, σημείο 17, στοιχείο aʹ, και ΙΙ)
(βλ. σκέψεις 37-47, διατακτ. 2)
Διατακτικό
1)
Το άρθρο 4, παράγραφος 3, της οδηγίας 2011/92/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 2014/52/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σε συνδυασμό με το σημείο 1, στοιχείο βʹ, και το σημείο 3, στοιχείο ζʹ, του παραρτήματος III της οδηγίας 2011/92, όπως τροποποιήθηκε,
έχει την έννοια ότι:
αντιτίθεται σε ρύθμιση κράτους μέλους κατά την οποία η υποχρέωση εξετάσεως των επιπτώσεων τις οποίες θα μπορούσε να έχει ένα σχέδιο από κοινού με άλλα σχέδια περιορίζεται στις περιπτώσεις στις οποίες το εν λόγω σχέδιο εγκαταστάσεως και τα εν λόγω άλλα σχέδια συνδέονται με κοινές μεταξύ τους εγκαταστάσεις.
2)
Η οδηγία 2011/92, όπως τροποποιήθηκε με την οδηγία 2014/52,
έχει την έννοια ότι:
δεν αντιτίθεται σε ρύθμιση κράτους μέλους η οποία προβλέπει απλώς κατά περίπτωση εξέταση, κατά την έννοια του άρθρου 4, παράγραφος 2, στοιχείο αʹ, της οδηγίας 2011/92, όπως τροποποιήθηκε, σε σχέση με σχέδιο το οποίο, καθαυτό εξεταζόμενο, υπολείπεται του κατώτατου ορίου που προβλέπεται στο παράρτημα I, σημείο 17, στοιχείο αʹ, της οδηγίας 2011/92, όπως τροποποιήθηκε, πλην όμως εξεταζόμενο από κοινού με άλλα σχέδια φθάνει το όριο αυτό. Στο πλαίσιο αυτής της κατά περίπτωση εξετάσεως, η περίσταση ότι ένα τέτοιο σχέδιο φθάνει το εν λόγω όριο εξεταζόμενο από κοινού με άλλα σχέδια μπορεί εντούτοις να αποτελεί ένδειξη ότι το συγκεκριμένο σχέδιο ενδέχεται να έχει σημαντικές επιπτώσεις στο περιβάλλον, κατά την έννοια του άρθρου 2, παράγραφος 1, της οδηγίας 2011/92, όπως τροποποιήθηκε.
(
1
)	ΕΕ C 463 της 5.12.2022.